**NJOFTIM PËR VEND PUNE**

1. **Pranimi në kategorinë e lartë drejtuese.**

Në zbatim të Ligjit nr.152/2013, datë 30.05.2013 “Për nëpunësin civil”, i ndryshuar, neni 32 pika 1 – “Pranimi i nëpunësve civil të kategorisë së lartë drejtuese në institucionet e pavarura dhe njësitë e qeverisjes vendore” ; Vendimit të Këshillit të Ministrave nr.118, datë 05.03.2014 “Për procedurat e emërimit, rekrutimit, menaxhimit dhe përfundimit të marrëdhënies në shërbimin civil, të nëpunësve civil të nivelit të lartë drejtues dhe anëtarëve të TND-së”, i ndryshuar, kreu IV dhe VIII , pika 11 dhe Vendimit të Byrosë Nr.54, datë 26.06.2023, “ Për kategorizimin e pozicioneve dhe klasave të nëpunësve**”** Kuvendi i Republikës së Shqipërisë njofton se **ka një vend të lirë pune në pozicionin:**

**“Drejtor ”, në Shërbimin e Përafrimit të Legjislacionit .**

1. **Qëllimi i pozicionit të punës**

-Të sigurojë në mënyrë efektive ekspertizë juridike lidhur me çështjet e përafrimit të legjislacionit shqiptar me atë të Bashkimit Europian për Kuvendin e Shqipërisë.

-Të organizojë drejtimin e burimeve njerëzore në varësi të tij, me qëllim ofrimin e një shërbimi me standard të lartë për anëtarët e Kuvendit dhe procesin legjislativ në tërësi.

1. **Detyrat dhe përgjegjësitë kryesore:**

-Të organizojë punën në shërbimin e Përafrimit të Legjislacionit.

-Të ndjekë zbatimin me cilësi dhe në kohë të detyrave të ngarkuara .

-Të përgatisë dhe koordionojë dhënien e mendimeve të specializuara juridike për komisionet e përhershme të  Kuvendit, për projektligjet, aktet e tjera normative të cilat i janë paraqitur për shqyrtim dhe diskutim Kuvendit, lidhur me:

* + 1. përputhshmërinë e tyre me *acquis communautaire* të BE, si dhe
    2. shkallën e përafrimit të legjislacionit të zbatuar në projektin e paraqitur;
    3. përmirësim të përcaktimeve dhe formulimeve të propozuara (duke patur në konsideratë instrumentin ligjor komunitar me te cilin synohet përputhshmëria).

-Të propozojë tek Kryetari i Kuvendit kthimin te nismëtari të projektligjeve të depozituara në Kuvend, të cilat kanë për synim përafrimin e legjislacionit shqiptar me atë të BE, në rastet kur relacioni shpjegues që shoqëron projektligjin nuk përmban vlerësimin e harmonizimit të tij me legjislacionin e Bashkimit Europian. Ky propozim behet perpara se te projektligji te perfshihet ne programin e punes dhe kalendarin e punimeve te Kuvendit.

-Te propozoje tek Kryetari i Komisionit, kthimin e projektligjit qe ka per objekt perafrimin e legjislacionit shqiptar me ate te BE, kur konstaton qe projektligji ne brendine e tij ka mangesi dhe probleme thelbesore me *acquiss communautaire* te BE, me te cilen sipas relacionit shoqerues eshte synuar perafrim i plote apo i pjesshem.

-Të bashkëpunojë dhe bashkërendojë punën me drejtuesit e shërbimeve/njësive të tjera të Kuvendit për çështjet e përafrimit të legjislacionit dhe vecanerisht me sherbimin juridik, sherbimin e komisioneve dhe sherbimin e kerkimit shkencor.

-Sipas orientimit dhe drejtimit të Sekretarit të Përgjithshëm, të bashkëpunojë dhe bashkërendojë punën, me drejtuesit e shërbimeve/njësive të tjera të Kuvendit për përgatitjen e raporteve lidhur me procesin e Integrimit Europian.

-Nën drejtimin dhe orientimin e Sekretarit të Përgjithshëm, të vendosë lidhje të drejtpërdrejta dhe të bashkëpunojë me Ministrinë e Integrimit dhe me njësitë e integrimit Europian në ministritë e tjera të linjës për çështje që lidhen me përafrimin e legjislacionit.

-Sipas orientimit dhe drejtimit të Sekretarit të Përgjithshëm, të mbajë lidhje me organizmat ndërkombëtarë, organet homologe të parlamenteve kombëtare të vendeve anëtare/kandidate të Bashkimit Europian lidhur me çështjet e përafrimit të legjislacionit.

1. **Kërkesat e përgjithshme për këtë vend pune janë;**

* Të jetë shtetas shqiptar.
* Të ketë zotësi të plotë për të vepruar.
* Të zotrojë gjuhën shqipe, të shkruar dhe të folur.
* Të jetë në kushte shëndetësore që e lejojnë të kryejë detyrën përkatëse.
* Të mos jetë dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje.
* Ndaj tij të mos jetë marrë masa disiplinore e largimit nga shërbimi civil, që nuk është shuar sipas këtij ligji.

1. **Kërkesat e veçanta për këtë vend pune janë:**

-Të ketë diplomë universitare DND; DIND  ose Bachelor + Master profesional / shkencor,  në jurisprudencë, me shkeputje nga puna;

-Të ketë kryer edhe studime pasuniversitare, Master;

-Të ketë njohuri shumë të mira dhe ekspertiece mbi 5 vjet në fushën e legjislacionit shqiptar dhe të legjislacionit të Bashkimit Evropian.

-Të ketë aftësi  shumë të mira komunikimi,  koordinimi dhe menaxhimi.

-Të zotërojë me dëshmi të paktën një gjuhë të BE

-Të ketë aftësi të punojë në grup dhe të punojë ngushtësisht me shërbimet e tjeraparalele**.**

**ë )** Kandidati duhet të dërgojë me postë ose dorazi, në Shërbimin e Burimeve Njerëzore dhe Trajtimit të Deputetëve të Kuvendit( Njësia Përgjegjëse), këto dokumenta: letër motivimi për aplikim në vendin vakant,; një kopje të jetëshkrimit( C.V ); fotokopje e diplomës- nëse aplikanti disponon një diplomë të një universiteti të huaj, atëhere ai duhet ta ketë të njëhësuar atë pranë ministrisë përgjegjëse për arsimin; fotokopje e listës së notave- nëse ka një diplomë dhe listë notash, të ndryshme me vlerësimin e njohur në Shtetin Shqiptar, atëhere aplikanti duhet ta ketë të konvertuar atë sipas sistemit shqiptar; dëshmi të njohjes së gjuhes se huaj; një fotokopje e librezës së punës e plotësuar; vërtetim i gjendjes gjyqësore; çertifikata të kualifikimeve, trajnimeve të ndryshme; fotokopje e letërnjoftimit, vendimi i statusit “nëpunës civil i nivelit të mesëm drejtues” dhe 2 formularët e vlerësimit 6 mujor të punës të vitit të fundit , dëshmi penaliteti, raport për gjëndjen shëndetësore.

**f )** Pranimi i dokumentave do të bëhet deri në datën **05.08.2023.**

**g )** **Në datën 15.08.2023** , do të shpallet lista e vlerësimit paraprak të kandidatëve që do të vazhdojnë konkurimin, në portalin “Shërbimi Kombëtar i Punësimit”, në faqen zyrtare të Kuvendit dhe në stendën e informimit të publikut. Këta do të jenë ata që plotësojnë të gjitha kërkesat e përgjithshme dhe të veçanta, të kërkuara më sipër.

-Ankesat nga kandidatët paraqiten në Njësinë Përgjegjëse, brenda 5 ditëve pune nga shpallja e listës dhe ankuesi merr përgjigje brenda 2 ditëve pune nga data e depozitimit të saj.

**gj )** **Në datën 22.08.2023**, do të shpallet lista e rivlerësimit dhe verifikimit të kandidatëve që do të vazhdojnë konkurimin, në portalin “Shërbimi Kombëtar i Punësimit”, në faqen zyrtare të Kuvendit dhe në stendën e informimit të publikut. Këta do të jenë ata që plotësojnë të gjitha kërkesat e përgjithshme dhe të veçanta, të kërkuara më sipër dhe ata të kualifikuar pas ankimimit.

**h )** Konkurimi-testimi me shkrim dhe intervista e strukturuar me gojë do të bëhet në datën **08.09.2023, në mjediset e Kuvendit, në orën 10-00**.

Konkurimi do të bazohet në njohuritë për specialitetin, Kushtetutën, Ligjin “Për nëpunësin civil”, Kodin e Procedurave Administrative si dhe të legjislacionit për organizimin dhe funksionimin e Kuvendit.

**i )** Kandidatët do të vlerësohen nga Komiteti i Pranimit për Ngritjen në Detyrë, i ngritur pranë institucionit të Kuvendit të Shqipërisë. Totali i pikëve të vlerësimit të kandidatit është 100, të cilat ndahen përkatësisht: vlerësimi i jetëshkrimit të kandidatëve- 10 pikë, që përfshin vlerësimin e arsimimit, eksperiencës dhe trajnimeve të lidhura me fushën si dhe vlerësimin e arritjeve vjetore; testimi me shkrim - 40 pikë dhe intervista e strukturuar me gojë -50 pikë.

**k )** Njoftimi per kandidatin fitues do të bëhet: në portalin “Shërbimi Kombëtar i Punësimit”, në faqen zyrtare të Kuvendit dhe në stendën e informimit të publikut, në datën **08.09.2023.**

Ankesat nga kandidatët, paraqiten në KPND, brenda 5 ditëve nga shpallja e listës dhe ankuesi merr përgjigje brenda 5 ditëve nga data e depozitimit të saj.

**l )** Shpallja e fituesit do të bëhet në portalin“Shërbimi Kombëtar i Punësimit”, në faqen zyrtare të Kuvendit dhe në stendën e informimit të publikut në datën **18.09.2023**

Për sqarime, mund të kontaktoni me numër telefoni 2278 270 dhe 2278 425 ose në adresën: Kuvendi i Republikës së Shqipërisë, Bulevardi “Dëshmorët e Kombit’ nr.4,Tiranë.